На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о првом ребалансу буџета општине Гаџин Хан за 2018. годину („Службени лист града Ниша“ број 130/2017,55/2018) и предлога Службе за буџет, финансије и пореску администрацију број 400-702/18-IV/01 од 08.08.2018. године,

Општинско веће општине Гаџин Хан на седници одржаној 09. августа 2018. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2018. годину (“Службени лист града Ниша” број 130/2017, 55/2018):

**Раздео 5**

**Програм 15 – Опште услуге локалне самоуправе**

**ПА 0009 – Средства резерве**

**Функција 130 - Опште услуге**

 **Позиција 75.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **82.000,00** динара (осамдесетдвехиљадединара) Предшколској установи ,,Прва радост,, Гаџин Хан за ангажовање стручног надзора над извођењем радова на енергетској санацији објекта преддшколске установе ,,Прва радост,, у Гаџином Хану.

2. Средства из тачке 1. овог решења распоређују се у оквиру

**Раздео 5**

**Глава 5.01 – Предшколска установа ,,Прва радост,,**

**Програм 8-Предшколско образовање**

**Функција 911- Предшколско образовање**

 **Позиција 116**

**Економска класификација 423000 – Услуге по уговору**

1. О реализацији овог решења стараће се Служба за буџет, финансије и пореску администрацију.

**О б р а з л о ж е њ е**

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета установљено је да на позицији 116, економска класификација 423500- Стручне услуге нису планирана средства у довољном износу и за ове намене. Наиме, како би Предшколска установа ,,Прва радост,, спровела поступак енергетске санације на објекту зграде у Гаџином Хану, неопходно је да, пре тога, обезбеди извршиоца стручног надзора над извођењем радова на енергетској реконструкцији зграде Предшколске установе у Гаџином Хану.

Одлуком о првом ребалансу буџета општине Гаџин Хан за 2018.годину нису предвиђена средства за ову исплату, па се из тог разлога средства обезбеђују из текуће буџетске резерве..

Број: 06-400-439/18-III

У Гаџином Хану, 09.08.2018. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Саша Ђорђевић